**Bár Községi Önkormányzat Képviselő-testülete**

12/2023.

**Jegyzőkönyv**

**Készült a Bár Községi Önkormányzat Képviselő-testülete** **2023. november 27. napján 16 órás kezdettel a Bár, Szabadság utca 62. szám alatt megtartott testületi ülésről.**

**Jelen vannak:**

Jásper Gábor László polgármester

Takács Nagy Ferencné alpolgármester

Tigelmann Csaba képviselő

Horváth János képviselő

Horváth György képviselő

Dr. Benedek Zoltán jegyző

Jásper Gábor László polgármester köszönti a megjelenteket, megállapítja, hogy az ülés határozatképes, mert a megválasztott 5 fő képviselő közül 5 fő az ülésen megjelent. A polgármester a köszöntőt követően előterjeszti a napirendi pontot, melyet a testületi tagok elfogadnak.

**Napirendi pontok:**

**1.) Két ülés között történtekről beszámoló**

Előterjesztő: Jásper Gábor László polgármester

**2.) Társulási megállapodás módosítása**

Előterjesztő: Jásper Gábor László polgármester

**3.) Bursa Hungarica**

Előterjesztő: Jásper Gábor László polgármester

**4.) Kérelmek (zárt ülés)**

Előterjesztő: Jásper Gábor László polgármester

**5.) Egyebek**

**NAPIRENDI PONTOK TÁRGYALÁSA**

**1. napirendi pont: Két ülés között történtekről beszámoló**

Jásper Gábor László: Ennél a napirendi pontnál el kívánom mondani, hogy a Wöő háznál a csőcsere megtörtént, az időjárás függvényében lényegében folyamatosak a munkálatok. A rendezvénytéri beruházásnál az 1.7 millió forintos elsődleges vasanyagár 2.3 millió forint körül lesz az árváltozások miatt, de ezt sejthettük, hogy lesznek plusz költségek, reméljük a pályázati forrást nem kell majd sokkal kiegészíteni.

Készülünk a Mikulás napi az adventi műsorra, december 15-én tervezzük az év végi vacsorával összekötött értekezletünket, valamint 11-én közmeghallgatás lesz.

A pályázatokra kaptunk hiánypótlás, melyeket pótoltunk, beadjuk, az Erzsébet tér 1 szám alatti régi boltot – mely ingatlanrész a mi tulajdonunk - felújítjuk és bérbe adjuk majd, mert jelenleg nincs bolt a faluban.

Ennyit szerettem volna mondani, ha nincs kérdés, akkor mehetünk tovább a napirendi pontokkal.

A testületi tagok hozzászólás nélkül egyetértenek.

Jásper Gábor László: Amennyiben nincs kérdés, észrevétel, úgy kérem a testületet, hogy szavazzon.

A testület 5 igen szavazattal 0 ellenében a következő határozatot hozta:

**94/2023 (XI.27.) Kt. számú határozat a beszámoló elfogadásáról:**

Bár Községi Önkormányzat Képviselő-testülete arról határozott, hogy a két ülés között történtekről szóló polgármesteri beszámolót elfogadja.

Határidő: azonnal

Felelős: Jásper Gábor László polgármester

**2. napirendi pont: Társulási megállapodás módosítása**

Jásper Gábor László: Az óvodatársulás társulási megállapodását kellene határozattal elfogadnunk, felolvasom a határozati javaslatot, javaslom, hogy fogadjuk el.

A testületi tagok hozzászólás nélkül egyetértenek.

Jásper Gábor László: Amennyiben nincs kérdés, észrevétel, úgy kérem a testületet, hogy szavazzon.

A testület 5 igen szavazattal 0 ellenében a következő határozatot hozta:

**95/2023 (XI.27.) Kt. számú határozat a Mohács-Bár-Homorúd-Sátorhely-Székelyszabar Köznevelési Intézményfenntartó Társulás társulási megállapodásának módosításáról**

Bár Községi Önkormányzat képviselő-testülete az előterjesztés 1. számú melléklete szerinti tartalommal jóváhagyja a Mohács-Bár-Homorúd-Sátorhely-Székelyszabar Köznevelési Intézményfenntartó Társulás társulási megállapodásának módosítását.

Felelős: polgármester

Határidő: értelemszerű

**3. napirendi pont: Bursa Hungarica**

Jásper Gábor László: A Hivatal munkatársa idén is elkészítette az ösztöndíjrendszerrel kapcsolatos előterjesztést, melyet most ismertetek. Kérem a testületet, hogy döntsön.

A testületi tagok megbeszélést folytatnak és egyhangúlag megállapodnak a 10.000 ft/fő összegben a 10 hónapra.

Jásper Gábor László: Amennyiben nincs kérdés, észrevétel, úgy kérem a testületet, hogy szavazzon.

A testület 5 igen szavazattal 0 nem ellenében a következő határozatot hozta:

**96/2023 (XI.27.) Kt. számú határozat a Bursa Hungarica ösztöndíjrendszeréről:**

Bár Községi Önkormányzat Képviselő-testülete arról határozott, hogy az önkormányzat a 2024. évi költségvetése terhére 200.000 Ft-ot biztosít (10.000 Ft/fő) a Bursa Hungarica ösztöndíjban részesülő (2 db. A típusú) támogatására, a felosztás egységesen 10 hónapra elosztva kerül megállapításra a pályázók részére.

Határidő: Értelemszerű

Felelős: Jásper Gábor László polgármester

**4. Napirendi pont: Kérelmek (zárt ülés)**

**5. napirendi pont: Egyebek**

dr. Benedek Zoltán: A Kormányhivatal közszolgálati ellenőrzést folytatott a szabadságok megállapítása, kiadása, polgármesteri illetmények vonatkozását, mely jelentés e-mailen mindenkinek elküldtem. Határozatot nem kell hozni róla, csupán ismertetni kell a testülettel is. A jelentés lényegi részét most felolvasom.

Takács Nagy Ferencné: Köszönöm, nincs észrevételem.

Több kérdés, hozzászólás nem volt, a polgármester az ülést berekesztette.

**Kmf.**

**Jásper Gábor László dr. Benedek Zoltán**

**polgármester jegyző**